open-index/open-wikipedia-markdown huggingface dataset:
Nortriptyliini

**Nortriptyliini** on trisyklinen masennuslääke (TCA). Lääke kehiteltiin antidepressantiksi, vain hieman myöhemmin, kuin amitriptyliini, josta nortriptyliini on johdettu. Lääkkeen aiempi, vanhempi nimi on *tymolepti*. Nortriptyliinin käyttöindikaatiot ovat olleet suurelti samankaltaiset kuin amitriptyliinin ja etenkin desipramiinin. Sitä voidaan käyttää paitsi depressioon liittyvän matalan mielialan ohella, myös kipukynnyksen kohottajana sekä apuna tupakoinnin lopettamisessa. Lisäksi lääkkeellä on stimuloiva vaikutus.

Eräänä erityisenä spesifikaationa, on mainittu nortriptyliinin soveltuvan estyneisyydestä kärsivien henkilöiden masennuksen hoitoon: stimulanssi-vaikutuksensa perusteella. Nortriptyliinillä ei ole todettu olevan, joistakin toisista TCA-ryhmän depressiolääkkeistä poiketen, anksiolyyttistä eli ahdistuneisuutta ja tuskaisuutta poistavia hoitovaikutuksia.

## Vasta-aiheet lääkkeen käytölle
Samanaikainen MAOI-lääkkeen käyttö oli ehdoton vasta-aihe. Tämä saattaisi aiheuttaa hengenvaarallisen tilan, joka on nimeltään serotoniinisyndrooma. MAO:n estäjän käytön päättyessä, tuli noudattaa noin 14 vuorokauden mittaista varoaikaa. Koska lääke on antikolinergi, niin epilepsia, virtsaumpi ja glaukooma sekä sydänperäiset sairaudet, esimerkiksi sydämen vajaatoiminta, ovat relatiivisia esteitä tämän lääkeaineen käytölle.

## Haittavaikutukset

Nortriptyliinin haittavaikutukset ovat samansuuntaisia, kuin muidenkin trisyklisten antidepressanttien ja aivan erityisesti amitriptyliinin.

## Lääkkeen yliannostelu
Yliannostus eli liikaa otettu lääkemäärä saattaa vaikuttaa tajunnan tasoon, sydämen syketiheyteen sekä verenpaineen tasoon. Mahdollisia muitakin oireita, kuten agitaatiota ja hallusinaatioita, voi ilmaantua. Epäillyissä yliannostustapauksissa tulisi hakeutua lääkärin hoitoon välittömästi. Yliannostus voi olla hengenvaarallinen.

## Valmistenimet ja lääkeainemäärät, annostus

Nortriptyliinin valmistenimiä ovat *Noritren* ja *Nortyl*. Käytössä on suun kautta (per os) otettava tablettimuoto. Yksi tabletti sisältää: joko 10, 25 taikka 50 milligrammaa vaikuttavaa ainetta. Lääkkeen käytön hoitosuosituksena on ollut 30-150 mg/vrk. Enimmäisraja on 225 mg/vrk. Nortriptyliinin määritelty vuorokausiannos (DDD) on 75&nbsp;mg.

## Lähteet

*Therapia Fennica 1974-TF74
*Alfering-Olli-Tuomi: Lääkkeet ja niiden käyttö, WSOY-SHKS 1977
* Lääketietokeskuksen lääkeseloste

## Aiheesta muualla
*PubChem: Nortriptyline 
*DrugBank: Nortriptyline 
*KEGG: Nortriptyline
Eila Mikola

**Eila Elli Elisabeth Mikola** (o.s. **Helin**, s. 22. kesäkuuta 1934 Nakkila) on juoksu-uransa lopettanut suomalainen 800 metrin juoksija, joka kilpailee nykyisin veteraanisarjoissa edustaen Porin Tarmoa. Hän edusti Tarmoa jo vuosina 1962–2000 ja uudelleen vuodesta 2014 alkaen. Hän on edustanut myös Nakkilan Wisaa (–1958), Porin Pyrintöä (1959), Rauman Urheilijoita (1960–1961) ja Porin Urheilu-Veteraaneja vuosina 2001–2013.

Hän voitti yhteensä kuusi Suomen-mestaruutta 800 metrillä. Vuosina 1956, 1957, 1958, 1959 ja 1960 hän voitti putkeen viisi mestaruutta. Vuoden 1960 Moskovan kansainvälisissä kilpailuissa häneltä katkesi akillesjänne, mutta vuonna 1965 hän voitti silti vielä kuudennen mestaruutensa Kalevan kisoissa. 400 metrin juoksussa hän voitti vuonna 1959 SM-hopeaa.

Hän edusti Suomea yhteensä yhdeksässä maaottelussa, joista hän voitti kahdeksan ja oli kerran toinen, minkä lisäksi hän oli Vammalassa vuonna 1959 toinen 400 metrin juoksussa. Hänen ensimmäinen maaottelunsa oli vuonna 1956 ja viimeinen vuonna 1960. Hän edusti Suomea myös Tukholman Euroopan-mestaruuskisoissa vuonna 1958, mutta hän ei päässyt alkueristä jatkoon.

Hän paransi 800 metrin juoksun Pohjoismaiden ja Suomen ennätystä yhteensä kolme kertaa. Vuonna 1957 hän juoksi Riiassa ajan 2.12,7 ja vuonna 1958 Jönköpingissä ajan 2.11,3. Leipzigin kansainvälisissä messukisoissa 30. elokuuta 1958 hän juoksi ajan 2.10,4, joka jäi hänen ennätyksekseen. Hänen 400 metrin juoksun ennätyksensä on 57,2, jonka hän juoksi Vammalassa 23. elokuuta 1959.

Mikolan ura kuitenkin alkoi lähestyä loppuaan akillesjänteen katkeamisen jälkeen. Urheilu-uransa jälkeen Mikola toimi ensimmäisenä naisena Suomen urheiluliiton johtokunnassa ja valmensi naisyleisurheilijoita. Valmennusura kestettyä 30 vuotta, Mikola havahtui siihen, että hän valmensi vain miehiä. Eila Mikolalle myönnettiin liikuntaneuvoksen arvonimi vuonna 1997.

## Vetaraaniurheilu-ura
Vuonna 2022 Mikola kertoi haastattelussa, että vielä 88-vuotiaanakin hän harjoittelee neljästä viiteen kertaa viikossa oman talonsa kellarissa olevalla kuntosalilla. Tuolloin hänen tavoitteenaan oli rikkoa urheiluennätyksiä, kun hän siirtyy 90-vuotiaiden sarjaan. 

Vuoden 2019 Venetsian veteraanien maailmanmestaruuskisoissa Mikola voitti kultaa kiekon-, keihään- ja moukarinheitossa sekä kuulantyönnössä. Vuoden 2022 maailmanmestaruuskilpailuissa hän saavutti ensin hopeaa yli 85-vuotiaiden moukarinheitossa, minkä jälkeen hän voitti maailmanmestaruuden yli 85-vuotiaiden kiekonheitossa tuloksella 11,53 metriä lyöden Saksan Erna Antritterin, 87 vuotta, liki kolmella metrillä.

## Yksityiselämä
Mikolan isä kaatui sodassa, joten Mikola joutui kantamaan ison vastuun perheensä raskaista maataloustöistä jo 10-vuotiaana. Hän on naimisissa.

## Lähteet
Riemuloma Rivieralla

**Riemuloma Rivieralla** (*Les vacances de Monsieur Hulot*) on Jacques Tatin ohjaama ranskalainen komediaelokuvan klassikko vuodelta 1953. Hän myös kirjoitti käsikirjoituksen Henri Marquet'n kanssa ja näytteli lisäksi pääosassa ensimmäistä kertaa monsieur Hulot'ta. Suomenkielisestä nimestä huolimatta tapahtumat eivät sijoitu Ranskan Rivieralle vaan pieneen hotelliin Loire-Atlantiquen rannalle Saint-Marc-sur-Merin rantakohteeseen.

Elokuvassa ei ole varsinaista juonta – se ”vain” kertoo Hulot'n lomasta ja kaikista hänelle sattuneista kommelluksista.

Vuonna 1979 *Riemuloma Rivieralla* pääsi mukaan suomalaiskriitikoiden kokoamalle sadan tärkeimmän elokuvan listalle. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi *Riemuloman Rivieralla* kaikkien aikojen sadan parhaan komedian listalle sijalle 30.

## Rooleissa

## Lähteet
* 
* 

### Viitteet
Keuruun helluntaiseurakunta

**Keuruun helluntaiseurakunta** on Keuruulla toimiva helluntaiherätykseen kuuluva seurakunta, jossa on noin 380 jäsentä (vuonna 2011). Sen toiminta-alueeseen kuuluvat myös Multia ja Petäjävesi. 

Seurakunnan toimintamuotoina ovat jumalanpalvelukset, lapsi- ja nuorisotyö sekä lähetystyö Keniassa, Meksikossa, Thaimaassa ja Venäjällä. Keuruun helluntaiseurakunnan yhteydessä toimii Royal Rangers-partiojärjestö.

## Historiaa
Helluntailiike saapui Keuruulle vuonna 1920 Liida Myyrän ja Lydia Korven kokoustoiminnan seurauksena.  Keuruun helluntaiseurakunta perustettiin Keuruulla 11. syyskuuta 1946, jolloin 60 uskovaista kokoontui Mäyrämäen taloon ja siellä lausuttiin seurakunnan syntysanat. Aluksi seurakunnalla ei ollut omaa rukoushuonetta, jolloin se toimi Osuusliike Keski-Suomen alaravintolassa, matkailumaja Seipossa tai työväentalolla. Seurakunnankokoukset, rukouskokoukset, kuoroharjoitukset ja pyhäkoulut pidettiin kodeissa. 

Kymmenen toimintavuoden aikana toiminta vakiintui ja siirtyi Keuruun keskustaan. Nykyään seurakunta toimii Einari Vuorelan tiellä. Seurakunta aloitti lähetystyön vuonna 1966, jolloin se lähetti ensimmäisen oman lähettinsä Keniaan. Keuruun helluntaiseurakunta hyväksyttiin Suomen Helluntaikirkon jäsenseurakunnaksi 25. elokuuta 2007.

## Katso myös
* Helluntaiherätys Suomessa
* Suomen Helluntaikirkko
* Keuruun seurakunta
* Uskonto Keski-Suomessa

## Lähteet
Force India VJM03

**Force India VJM03** on Formula 1 -auto, jota Force India -talli käytti kaudella . Auto esiteltiin 9. helmikuuta 2010 Espanjan Jerezissä. Talli käytti edellisen kauden tapaan Mercedes-Benzin moottoreita sekä McLarenin vaihdelaatikkoa. VJM03-autolla ajoivat saksalainen Adrian Sutil ja italialainen Vitantonio Liuzzi. Testikuljettajana toimi Paul di Resta.

## Formula 1 -tulokset

## Aiheesta muualla
Valosuunnittelu

**Valosuunnittelu** tarkoittaa valaistuksen suunnittelua oopperaan, teatteriesitykseen, elokuvaan, tai valokuvaukseen.Valosuunnittelulla tarkoitetaan usein myös arkkitehtuurivalosuunnittelua, jota tässä artikkelissa ei toistaiseksi käsitellä. 

Valosuunnittelija tekee suunnitelmastaan niin sanotun valokartan, jossa lukee millaisia valonheittimiä käytetään, suuntaaminen ja mahdolliset värikalvot eli suodattimet. Valosuunnitelmassa tulee myös näkyä sähkön määrä ja sen sijainti, tilan koko ja miten heittimet sijoitetaan. Suunnitelmassa tulee huomioida yhteistyökumppanien, kuten esiintyjän tai ohjaajan toiveet ja valaistuksen täytyy tapahtua tasa-arvoisesti esityksen ehdoilla. Valosuunnittelussa täytyy huomioida erilaisten varjojen syntyminen, kuten myös syntyvä vaikutelma valaistavasta kohteesta. Suunnitelmassa tulee näkyä, miten valoja käytetään esityksen aikana. Suunnitteluun sisällytetään myös mahdolliset valotehosteet ja milloin ja miten niitä käytetään.

## Kirjallisuutta
* Pilbrow, Richard: *Stage Lighting Design: The Art, the Craft and the Life*, Nick Hern Books, London, 2008. 

## Aiheesta muualla
*Yle: Kulissien takana; Valokeilassa valosuunnittelu
Platform-jalkineet

**Platform-jalkineet**, esimerkiksi korkokengät, saappaat tai sandaalit, ovat jalkineita, joissa on lisäpohja jalkaosassa. Kengän korko on tyypillisesti korkea. Platform-jalkineet ovat olleet 1970-luvulla muotia ja nousseet takaisin muotiin.

## Aiheesta muualla
Nenähuilu

**Nenähuilu** on suosittu soitin Polynesiassa ja Tyynenmeren rantamaissa. Soittimesta on olemassa muita versioita Afrikassa, Intiassa ja Kiinassa.

## Hawaiji

f'ohe hano ihu havaijin kielellä tarkoittaa nenää, bambua, hengitystä. Se on tehty yhdestä bambun versosta, jossa on yksi aukko nenän kohdalle puhallusta varten, sekä kolme aukkoa sormituksille putken yläpuolella. Sitä käytettiin usein laulujen ja messujen yhteydessä. Havaijilla uskotaan, että nenä on puhdas ja viaton, toisin kuin suu jolla voidaan sanoa monia asioita. Joten nenän kautta kulkeva ilma on suusta tulevaa puhtaampaa. Havaijilla on ollut tapana, että mies on soittanut mielitylleen serenadin nenähuilulla, voittaakseen tytön huomion. 

## Afrikka

Kongon demokraattisessa tasavallassa nenähuilua käyttää kahdeksan eri etnistä ryhmää.

## Filippiinit
Filippiineillä pitung ilong, tai kalaleng pohjoisessa asuvien keskuudessa, soitetaan oikean tai vasemman sieraimen ylänurkassa. Koska kalaleng on pitkä ja sillä on kapea sisäinen tilavuus, sillä on helppo soittaa erilaisia harmonioita, jopa melko vaimealla puhalluksella. Tällaisen nenähuilun ääniala kattaa kaksi ja puoli oktaavia. Sormiaukot huilun sivulla muuttavat sävelalaa, joka mahdollistaa eri asteikkojen käytön. Jotkut soittajat käyttävät tupakan suodatinta toisessa sieraimessaan, saadakseen voimakkaamman puhalluksen.

## Uusi-Seelanti

Historiallisesti Uudessa-Seelannissa nenähuilun rakennusaineena ei käytetty bambun versoa, joten jotkut vanhoista nenähuiluista "Ngurut" on valmistettu pehmeästä, saippuakiven kaltaisesta kivestä. Puuta, luuta ja erityyppistä norsunluuta on myös käytetty ngurujen valmistuksessa, usein hyvin komeilla kaiverruksilla, jotka loivat niiden vaikutusta pyhästä esineestä. Modifioituna ngurua voitiin soittaa myös suulla nenän sijaan.

Maorien koauau ponga ihu oli myös osa perinteisistä nenähuilutyypeistä. Gourd-huilu on rakennettu hieman samalla tyylillä. Ipu ho kio kio:a käytettiin myös Havaijilla. Rakentaja muotoili nenäreiän huilun kaulaan. Tämä pieni reikä asetettiin soittajan sieraimen.
Flanderin ympäriajo 2010

**Flanderin ympäriajo 2010** oli järjestyksessään 94. maantiepyöräilyn Flanderin ympäriajo. Se käytiin 261,5&nbsp;kilometrin reitillä Brüggestä Niniveen 4. huhtikuuta 2010.

Fabian Cancellara voitti kilpailun yli minuutin erolla Tom Booneniin. Cancellara karkasi Boonenilta noin 15&nbsp;kilometriä ennen maalia Muur-Kappelmuurin kuuluisan nousun loppuvaiheessa. Kaksikko oli irtautunut pääjoukosta Molenbergin nousussa 45&nbsp;kilometriä ennen maalia. Philippe Gilbert sijoittui kolmanneksi kukistettuaan loppukirissä Björn Leukemansin. 

## Tulokset
Lähde: Cyclingnews

## Nousut
Vuoden 2010 Flanderin ympäriajossa oli kaikkiaan 15 nousua.

## Osallistuneet joukkueet
Kilpailussa olivat mukana kaikki 18 UCI ProTour -tallia sekä seitsemän UCI Professional Continental -tason joukkuetta.
*UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Footon-Servetto, Française des Jeux, Garmin-Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky
*UCI Professional Continental -tallit: Bbox Bouygues Télécom, BMC Racing Team,  Cervélo TestTeam, Landbouwkrediet, Skil-Shimano, Topsport Vlaanderen-Mercator ja Vacansoleil Pro Cycling Team.

## Lähteet

## Aiheesta muualla
*Virallinen sivusto
Holland

**Holland** voi tarkoittaa seuraavia:

* Hollannin maakunta () Alankomaissa; *Hollanti*-nimitystä käytetään suomeksi myös koko Alankomaiden valtiosta
* *[[Holland (albumi)|Holland]]*, The Beach Boys -yhtyeen albumi vuodelta 1973
* Holland, alue Lincolnshiren eteläosassa, Englannissa
* New Holland, maanrakennus- ja maatalouskonemerkki
* Holland, sukunimi

## Paikkakuntia Yhdysvalloissa
* Holland Arkansasissa
* Holland Indianassa
* Holland Iowassa
* Holland Kansasissa
* Holland Kentuckyssa
* Holland Massachusettsissa
* Holland Michiganissa
* Holland Minnesotassa
* Holland Missourissa
* Holland New Yorkissa
* Holland Pohjois-Carolinassa
* Holland Ohiossa
* Holland Pennsylvaniassa
* Holland Texasissa
* Holland Vermontissa

## Laivoja
* Holland-luokka, Alankomaiden kuninkaallisen laivaston panssarikansiristeilijäluokka
** Hr. Ms. Holland (1896), Alankomaiden kuninkaallisen laivaston Holland-luokan panssarikansiristeilijä
* Holland-luokka, Alankomaiden kuninkaallisen laivaston hävittäjäluokka
** Hr. Ms. Holland (D808), Alankomaiden kuninkaallisen laivaston Holland-luokan hävittäjä
* Holland-luokka, Alankomaiden kuninkaallisen laivaston ulkovartiolaivaluokka
** Zr. Ms. Holland (P840), Alankomaiden kuninkaallisen laivaston ulkovartiolaiva

## Katso myös
* Hollanti (täsmennyssivu)
Trussi

**Trussi** (, ”ristikkopalkki”) on esitystekniikassa näyttämön sivuilla ja yläpuolella sijaitseva telinerakennelma, johon ripustetaan valaisimia, kaiuttimia ja muita näyttämöteknisiä laitteita ja niiden virta- ja ohjauskaapeleita. Trussit rakennetaan yleensä alumiini- tai muista metalliputkista ja erilaisista liittimistä ristikkopalkkimaisiksi rakenteiksi. Trussit mahdollistavat näyttämövalaistuksen siirtelyn ja muuntelun kulloinkin tarvittavaksi. Trussirakenteet voivat olla joko kiinteitä esityssalin varusteita tai helposti purettavia ja koottavia järjestelmiä kiertuekäyttöön.

Yleisimmät trussipalkit ja -pilarit ovat kaksi- (*ladder*), kolmi-, (*triangular*) tai neliputkisia (*rectangular*). Muita yleisiä trussityyppejä ovat mm. *folding truss* (kokoontaittuva), *catwalk truss* (trussiin integroitu huoltosilta) ja *pre-rigged truss*, jonka sisällä voidaan kuljettaa valaisimet valmiiksi esiasennettuina.

Trussijärjestelmiä valmistavat muun muassa SIXTY82, James Thomas Engineering, Prolyte, Eurotruss, Total Solutions Group, Milos Structures ja Tomcat.
 
## Kiinnitys
Ensimmäisissä trussimalleissa käytettiin kiinnittämiseen holkkiputkia ja pultteja (*tube connection*). Myöhemmin järeämpiin trusseihin tuli 16mm *camlock*-pikajousilukko, josta luovuttiin koska jousen kuoleentuminen aiheutti ajan myötä vaaratilanteita. 

Nykyiset trussit kiinnittyvät toisiinsa joko pulteilla (*plated series*), haarukkaliitoksella josta lyödään sokkatappi läpi (*fork connection*), tai spigoteilla ja tapeilla (*conical connection*). Kaksi jälkimmäistä liitosmallia varmistetaan R-pinnein.
Leena Saarinen

**Leena Saarinen** (s. 10. maaliskuuta 1960 Kouvola) on suomalainen yritysjohtaja ja hallitusammattilainen. Koulutukseltaan Saarinen on elintarviketieteiden maisteri.

## Ura
Saarinen työskenteli Suomen Unileverillä vuodesta 1990 ja nousi sen toimitusjohtajaksi. Viidentoista Unilever-vuoden jälkeen hän oli pari vuotta Altian pääjohtajana, mutta tuolloisten julkisuuteen annettujen tietojen mukaan hän irtisanoutui kesällä 2007, koska suunnitelmat bioetanolitehtaan rakentamisesta ja tuotannon aloituksesta kariutuivat. Tosiasiassa hän sai potkut omistajaohjausyksikön johtajalta Pekka Timoselta, mutta potkut naamioitiin irtisanoutumiseksi.

Lokakuussa 2007 Saarinen sai nimityksen Markku Uiton seuraajaksi vaikeuksissa olevan päivittäistavaraketju Tradekan, sittemmin Suomen Lähikaupan, toimitusjohtajaksi. Suomen Lähikauppaan siirryttyään Saarinen ryhtyi synnyttämään lähikauppastrategiaa. Ketjun tulos ei kuitenkaan kohentunut vaan se pysyi tappiollisena, ja hänet erotettiin tehtävästä maaliskuun lopussa 2010.

Potkujen jälkeen Saarinen loikkasi mukaan startup-yritys Nofun toimintaan. Yrityksen perustajien Marko Parkkisen ja Patrick Borgin kanssa tavoitteena oli valmistaa proteiinipitoinen kotimaisista raaka-aineista valmistettu kasvisruoka. Saarinen osti yrityksestä osuuden syksyllä 2010 ja ryhtyi samalla hallituksen puheenjohtajaksi.

Vuonna 2014 yritys vaihtoi nimensä Verso Foodiksi ja lanseerasi ensimmäisen härkäpaputuotteensa. Vuonna 2016 syntyi Härkis-tuotemerkki. Saarinen toimi hallituksen puheenjohtajana vuonna 2019 tapahtuneeseen yrityskauppaan asti, jolloin Verso Food myytiin norjalaiselle elintarvikealan yhtiö Kavlille. Sen omistaa Kavli-säätiö, joka lahjoittaa vuosittain merkittävän osan tuotoistaan hyväntekeväisyyteen. Yrityskaupan jälkeen Saarinen jatkoi hallituksen jäsenenä ja yrityksen neuvonantajana.

## Yksityiselämä
Saarinen syntyi vuonna 1960 Kouvolassa. Hänen isänsä oli meijerinjohtaja. Perheeseen kuuluu myös sisko Tarja Ollila, joka toimi Verso Foodin toimitusjohtajana Saarisen ollessa hallituksen puheenjohtaja. Saarinen opiskeli Helsingin yliopistossa elintarviketeknologiaa vuosina 1981-1988. Asuu nykyisin Helsingin Lauttasaaressa.

## Luottamustehtäviä
*Saarinen toimii Elo-säätiön ja Palmia Oy:n hallituksen puheenjohtajana.

## Lähteet

## Aiheesta muualla
* Vähittäiskauppapomo Leena Saarinen huomioisi sinkkuasiakkaat, Talouselämä 25.1.2009
Vita Audio

**Vita Audio** on englantilainen pöytäradioiden valmistaja, jonka taustalta löytyy perinteinen hifi-merkki Ruark Acoustics. 

Vita Audio -merkki on perustettu vuonna 2006, mutta Ruark Acousticsin historia yltää 30 vuoden päähän.

Ruark Acousticsin ideana oli alun perin luoda pienikokoinen huippuluokan äänentoistoratkaisu. Näin ensimmäinen malli R1 sai alkunsa.

Sunday Telegraph -lehti on nimennyt Vita Audion leikkisästi pöytäradioiden Aston Martiniksi ja sekä R2i että R4i ovat voittaneet vuoden pöytäradio -palkinnon englantilaisessa WHAT HIFI- lehdessä.

Valikoimassa oli kolme mallia, R1 mk2, R2i sekä R4i.
R1 mk2 on yhdellä kaiuttimella varustettu monoradio.
R2i on kahdella kaiuttimella ja iPod-telakalla varustettu stereomalli.
R4i on malliston lippulaiva, josta löytyy lisäksi myös CD-soitin, yhdysrakenteinen säädettävä subwoofer sekä USB-portti.

## Linkit
*Vita Audion kotisivut 
*Maahantuojan kotisivut
*Vita Audio arvosteluita 
*Vita Audio tuotekuvasto
Mac OS X 10.1

**Mac OS X 10.1** Puma oli toinen Mac OS X -käyttöjärjestelmäperheen käyttöjärjestelmistä. Versio 10.1 julkaistiin 25. syyskuuta 2001 ilmaisena päivityksenä Mac OS X 10.0 -versiolle. Puma oli vakaampi kuin versio 10.0.

## Versiot
* **10.1** Build 5G64
* **10.1.1** Build 5M28 
* **10.1.2** Build 5P48 
* **10.1.3** Build 5Q45 
* **10.1.4** Build 5Q125
* **10.1.5** Build 5S60

## Lähteet
Sekoelma!

**Sekoelma!** on rap-yhtye Raptorin 26. toukokuuta 2010 julkaistu kokoelmalevy, joka sisältää vanhempia kappaleita alkuperäisinä versioina sekä yhtyeen uutta tuotantoa. Levyn kappaleita ovat muun muassa hitit "Oi beibi", "Armeija" ja "Debi Gibson". Albumilla on myös mukana uudet, Jaakko Salovaaran tuottamat remix-versiot kappaleista "Oi beibi", nimellä "Oi beibi 16", sekä Jufo III:n ja Izmon toisen yhtyeen, Allekirjoittaneen kappaleesta "Tosi tarttuva täytebiisi", nimellä "Tosi tarttuva täytebiisi 16". Näistä molemmista kappaleista on julkaistu musiikkivideo.

Albumi ylsi Suomen virallisen listan seitsemännelle sijalle.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Dome.fi: 
* Rumba: 
* Stara: 

## Lähteet
Jeniseiskin piiri

**Jeniseiskin piiri** () on kunnallinen itsehallintoalue Krasnojarskin aluepiirissä Venäjällä. Vuonna 1924 perustetun piirin pinta-ala on 106&nbsp;300 neliökilometriä. Asukkaita on 26&nbsp;200 henkeä (vuonna 2009).

Jeniseiskin piiri sijaitsee Krasnojarskin aluepiirin keskiosassa. Pohjoisessa se rajoittuu Turuhanskin ja Evenkian piireihin, idässä Severo-Jeniseiskin ja Motyginon piireihin, kaakossa Kazatšinskojen piiriin, etelässä Pirovskojen, Biriljussyn ja Tjuhtetin piireihin sekä lännessä Tomskin alueeseen ja Hanti-Mansian autonomiseen piirikuntaan. Piirin halki virtaa Jenisei ja sen sivujoet Ket, Kas ja Sym. Pinta-alasta suurin osa on taigametsää.

Piiriin kuuluu Podtjosovon kaupunkimainen taajama ja 25 maalaiskuntaa: Abalakovo, Gorodištše, Jartsevo, Jepišino, Krivljak, Lugovatka (keskuspaikka Bezymjanka), Maiskoje, Makovskoje, Malobelaja, Novokargino, Novonazimovo, Novyi Gorodok, Ozjornoje, Plotbištše, Podgornoje, Pogodajevo, Potapovo, Šapkino, Sym, Tšalbyševskoje, Ust-Kem, Ust-Pit, Verhnepašino, Vysokogorski ja Železnodorožnoje (Abalakovo). Hallinnollinen keskus on Jeniseiskin kaupunki, joka muodostaa erillisen kaupunkipiirikunnan. Piirin alueella sijaitsee myös Lesosibirskin kaupunki.

Seudun kantaväestöä kettejä ja evenkejä on jäljellä hyvin vähän. Nykyään asukkaista 83 % on venäläisiä, 4,3 % ukrainalaisia, 2,1 % tataareja, 1,8 % saksalaisia, 1,1 % valkovenäläisiä ja 1,1 % tšuvasseja. Seudulla asuu paljon vanhauskoisia.

Jenisei on tärkeä liikenneväylä. Krasnojarskiin on maantieyhteys, joka jatkuu talvitienä Turuhanskiin. Lesosibirskistä on rautatielinja Atšinskiin.

Talous perustuu metsäteollisuuteen. Podtjosovon kylässä on jokilaivojen korjaustelakka. Seudun työttömyys on korkea ja väestön elintaso alhainen.

Podtjosovossa on lyseo ja vesiliikenteen oppilaitos. Lesosibirskissa toimii opettajankoulutuslaitos ja Siperian teknologisen yliopiston filiaali. Kulttuurilaitoksia ovat Podtjosovon ja Verhnepašinon taidekoulut, kulttuuri- ja kerhotalot sekä kirjastolaitos. Jeniseiskissä toimii piirisairaala.

## Lähteet

## Aiheesta muualla

* Jeniseiskin piirin sivusto
Mustalampi (Jyväskylä)

**Mustalampi** on 2000-luvulla rakennettu pientaloalue Jyväskylässä Keltinmäen kaupunginosassa, tosin usein Keltinmäellä epävirallisesti tarkoitetaan pelkkää Keltinkeskuksen aluetta eikä Keltinmäen muita asuinalueita Mustalampea ja Mäyrämäkeä. 

Asuinalueella on 250 omakotitaloa, enimmäkseen lautaverhoiltuja, jonkin verran myös tiilisiä. Alueen vieressä on kaksi lampea, alueelle nimensä antanut Mustalampi sekä Rajalampi. Alueen kadut on nimetty enimmäkseen naispuolisten satuhahmojen mukaan. Mustalammen laajentamiseen on varattu viereinen Valkeamäen alue. Mustalampeen kulkee Jyväskylän liikenteen bussi S6.

## Historiaa
Ennen asuinalueen rakentamista alueella ei ollut muuta asutusta kuin Lehdon tila Mustalammen ja Rajalammen välisellä alueella. Alueen rakennuttamista asuinalueeksi oli harkittu jo ainakin vuodesta 1992 lähtien, jolloin siitä suunniteltiin laajemman Valkeamäen alueen pientalovaltaista osaa. Nykyisen Mustalammen asuinalueen kaava vastaa suurin piirtein vuoden 1998 Valkeamäen rakennemallia varten määriteltyä Mustalammen aluetta. Samassa suunnitelmassa harkittiin myös Köhniöntauksen (Köhniönjärven etelärannan) ja Hanhiperän kaavoittamista asuinalueiksi. 

Asuinalueen rakentaminen alkoi 2000-luvun alussa.

## Lähteet
Hanna Vuorimaa

**Hanna Elina Vuorimaa** (o.s. **Lassila**, s. 15. toukokuuta 1964 Kauhava) on entinen suomalainen keskimatkojen juoksija. Hän edusti Lahden Ahkeraa ja häntä valmensi Hilkka Kivistö.

Vuorimaa voitti 800 metrin Suomen mestaruuden Turussa 1989. Hän sai Kalevan kisoissa myös neljä muuta mitalia, 800 metrillä hopeaa Oulussa 1990 ja pronssia Kajaanissa 1984 sekä 1&nbsp;500 metrillä hopeaa Turussa 1989 ja pronssia Oulussa 1990. Sisäratojen SM-kisoissa hän saavutti 1&nbsp;500 metrillä kultaa Tampereella 1989 sekä 800 metrillä hopeaa Rovaniemellä 1985 ja pronssia Tampereella 1989.

## Ennätykset

;Ulkoradat

;Sisäradat

*Lähde: Tilastopaja*

## Lähteet
Riitta Vesanen

**Riitta Raija Vesanen** (myöh. **Seppälä**, s. 24. tammikuuta 1962 Turku) on suomalainen pikajuoksija. Hän edusti Turun Urheiluliittoa ja Helsingin Kisa-Veikkoja ja häntä valmensivat Martti Honkanen ja Markku Välivehmas.

Vesanen voitti Lappeenrannassa 1980 100 metrin ja Kajaanissa 1984 400 metrin Suomen mestaruuden. Hän sai 400 metrillä myös kaksi muuta SM-mitalia, hopeaa Porissa 1983 ja pronssia Vaasassa 1986. Sisäratojen SM-kisoissa hän saavutti 400 metrillä kultaa 1984 ja 1985 ja hopeaa 1980 ja 1983 sekä 60 metrillä pronssia 1980 ja 200 metrillä hopeaa 1984 ja pronssia 1983.

Vesanen osallistui MM-kisoihin 1983, joissa hän juoksi alkueriin jääneessä Suomen pikaviestijoukkueessa.

## Henkilökohtaiset ennätykset

;Ulkoradat

;Sisäradat

*Lähde: Tilastopaja*

## Lähteet
Valkeamäki

**Valkeamäki** on Jyväskylän 37. kaupunginosa Keltinmäen Mustalammen asuinalueen pohjoispuolella ja valtatien 18 eteläpuolella. Kaupunginosa on harvaan asuttua aluetta, jossa asutus keskittyy kahteen osaan: Hanhiperään kulkevan Hanhiperäntien varrelle sekä Hanhinotkoon Vesangan rajalle. Valkeamäen rakennuttamista asuinalueeksi on suunniteltu jo 1980-luvulla, myöhemmin myös 2000-luvulla. 

Virallinen kaupunginosa rajautuu pohjoisessa Ruokkeeseen, idässä Kypärämäkeen, kaakossa Keltinmäkeen, etelässä Hanhiperään ja lännessä Vesankaan. Kaupunginosaa vastaavat tilastollisessa jaossa Valkeamäen-Ruokepuolisen ja Köhniöntauksen pienalueet.

## Luonto ja ympäristö
Valkeamäen alue on keskustaan verrattuna melko korkeaa, korkeimmillaan noin 220 metrin korkuista. Alue on pääosin nuorta mäntyvaltaista sekametsää 1970-luvulla tehtyjen hakkuiden takia. Alueella sijaitsee myös Soidinsuo eli Sintinsuo.

Alueen länsiosassa sijaitsee Hanhinotko, jonka läpi Hanhijärven laskuoja Hanhioja virtaa Ruokepuoliseen. Hanhioja on ollut Jyväskylän ja Vesangan rekisterikylien raja. Mustalammen asuinalueen lähellä sijaitseva Rajalampi on puolestaan ollut Jyväskylän ja Keljon kylien rajalla.

## Historiaa
Nykyinen Valkeamäen alue oli pitkään Jyväskylän kylän asumatonta takamaata, asutusta alueelle syntyi vasta 1820-luvulla. Tuolloin alueelle perustettiin Mustamäen ja Hanhijoen uudistilat. Uudistilat siirtyivät myöhemmin Nisulan talon haltuun. Myöhemmin Mustamäen alueelle syntyivät Ruokepuolisen eli Lehtiniemen, Rinteelän sekä Könkkölän talot, Hanhijoen alueelle puolestaan ainakin Hakalan, Valkeamäen, Lehdon, Ilomäen ja Mäyrämäen talot. Hanhiperän yhteydessä olevaa aluetta on perinteisesti pidetty Taka-Keljon osana. Se kuului Taka-Keljon koulupiiriin vuodesta 1920 vuoteen 1967, jolloin koulupiiri lakkautettiin.

Mustamäen uudistilan alue eli nykyisen kaupunginosan pohjoispuoli siirrettiin maalaiskunnasta kaupunkiin vuonna 1914, eteläpuoli siirrettiin kaupunkiin vuonna 1965.

1980-luvun maankäytön tarkastelun yhteydessä suunnitteille tuli Valkeamäen alueen rakennuttaminen suunnilleen Kuokkalan kokoiseksi asuinalueeksi. Vuoden 1992 kaavaluonnoksessa Valkeamäestä suunniteltiin kerrostalovaltaista aluetta, jonka rakentamisen yhteydessä Sintinsuo olisi kuivattu puistoksi. Vuoden 1998 suunnitelmassa Köhniöntauksesta suunniteltiin kerrostaloaluetta, pientaloalueiksi puolestaan Mustalampea ja Hanhiperää, mutta varsinainen Valkeamäki olisi jäänyt vielä rakentamattomaksi. Tästä suunnitelmasta otettiin käyttöön ainoastaan Mustalammen asuinalueen kaava. Myöhemmissä luonnoksissa on painotettu pientaloja sekä suoalueiden säilyttämistä. Rakentamista ei ole kuitenkaan aloitettu, eikä alueella ole käytössä olevaa asemakaavaa.

## Lähteet
*  
### Viitteet
Kryobioosi

**Kryobioosi** on jäätymisen joissain eliöissä aiheuttama kryptobioottinen tila jossa aineenvaihdunta käytännössä pysähtyy, auttaen eliötä selviämään jäätymisestä sulamiseen saakka.

Arktiset karhukaiset *Adorybiotus coronifer* ja *Amphibolus nebulosus*  selviävät kryobioottisten kykyjensä ansiosta jäätymisestä ainakin -6 celciusasteeseen saakka. *Amphibolus volubilis* -karhukainen selviää jopa useita kuukausia -80 celsiusasteen kylmyydessä. Kaikki jäätyneet eliöt eivät tosin selviä sulamisvaiheesta, ja selviytyminen karhukaisten eri lajeilla riippuu elinvaiheesta.

## Katso myös
*Psykrofiili

## Lähteet
Nurse Jackie

**Nurse Jackie** on yhdysvaltalainen mustaa komediaa ja draamaa yhdistävä televisiosarja, joka kertoo All Saintsin sairaalassa työskentelevästä sairaanhoitaja Jackiesta.

## Tuotanto
Nurse Jackien ensiesitys oli Yhdysvalloissa kesällä 2009 Showtime-kanavalla.

Sarjan pääosassa ovat Edie Falco, Eve Best, Merrit Wever, Paul Schnulze ja Peter Facinelli. Falco voitti roolistaan Jackiena Primetime Emmy -palkinnon vuonna 2010. Hän on saanut roolistaan myös Golden Globe - ja Satellite Award -ehdokkuudet. Sarja on ehdolla useiden muiden palkintojen saajaksi.

## Tarina
Nurse Jackie on musta komedia, jossa seurataan New Yorkissa sijaitsevan All Saintsin sairaalan elämää. Sarjan päähenkilö on nimikkohahmo Jackie Peyton (Edie Falco), hyväsydäminen mutta lujatahtoinen ja hiukan kapinallinen hoitaja. Jackiella on omaperäinen työskentelytyyli ja salaisuuksia, jotka toisivat hänelle ongelmia, jos muut niistä saisivat tietää. Hän on perheenäiti ja onnellisesti naimisissa, mutta hänellä on myös suhde farmaseutti Eddien (Paul Schulze) kanssa.

Jackiella on myös lääkeaddiktio, jonka hän on onnistunut salaamaan sekä perheeltään että useimmilta työkavereiltaan. Sarjan muita henkilöitä ovat muun muassa Jackien ystävä tri Eleanor O'Hara (Eve Best), positiivinen mutta epävarma aloitteleva hoitaja Zoey (Merritt Wever), miespuolinen hoitaja Mo-Mo (Haaz Sleiman) ja nuori tri. Cooper (Peter Facinelli), joka pitää Jackiesta, mutta on jatkuvasti tämän kanssa eri mieltä.

## Näyttelijät ja hahmot
### Päähenkilöt

### Sivuhenkilöitä

## Lähteet

## Aiheesta muualla
* Sarjan virallinen kotisivu
* 
* Nurse Jackie Nelosen sivustolla 
* Nurse Jackie TV.com-sivustolla
Pur

**Pur** () on joki Jamalin Nenetsian autonomisessa piirikunnassa Venäjällä. Sen yläjuoksun muodostavat Pjakupur ja Aivasedapur -joet. Purin pituus on 389 kilometriä (Pjakupur mukaan laskettuna 1&nbsp;024 kilometriä), valuma-alueen laajuus 112&nbsp;000 neliökilometriä ja keskimääräinen virtaus 1&nbsp;040 kuutiometriä sekunnissa.

Pur virtaa Länsi-Siperian alangolla kohti pohjoista ja laskee Karanmeren Obinlahden haaraumaan Tazinlahteen. Joki on liikennöintikelpoinen. Sen alueella sijaitsee öljy- ja maakaasuesiintymiä.

Suurimpia pääuomien varrelle osuvia kaupunkeja ovat Urengoi (10 070 as. vuonna 2010), Tarko-Sale  (20 372 as.) ja Gubkinski (23 340 as.). Näistä ainakin Urengoissa on jokisatama. Joen valuma-alueella sijaitsevat myös Novyi Urengoi, Muravlenko ja Nojabrsk.

Valuma-alueeltaan 31&nbsp;400 neliökilometriä kattavan Pjakupur-haaran alajuoksun kevättulva osui vuosien 1954-1997 Tarko-Salen mittauspisteen tilastojen mukaan keskimäärin kesäkuulle. Pjakopurin kuukauden keskivirtaama oli kesäkuussa 1&nbsp;122,75 m3/s.
## Lähteet

## Aiheesta muualla
*Pur-joen pääuoma Venäjän vesistötietokannassa 
* Hydrologisia tilastoja 1939-1990: Pur at Samburg   (unesco.org)
Kalastusmatkailu

**Kalastusmatkailu** voidaan jakaa omatoimiseen kalastusmatkailuun ja opastettuun kalastusmatkailuun. Omatoimiset kalastusmatkailijat toimivat yleensä pienellä budjetilla, heillä on omat kalastusvälineet ja he osaavat kalastamisen perusasiat.  Opastetun kalastusmatkailun asiakkaat ostavat kalastusoppaalta valmiin kalaretkituotteen, joka voi sisältää esim. oppaan palvelut, venepalvelun, kalastusluvat, kalastusvälineet ja luontoruokailun.

## Aiheesta muualla
*Kalastus Suomessa -Suomen laajimmat kalastusmatkailusivut: kalastuskohteet, lomamökit, kalastusoppaat ja kalastusuutiset
*hanki tarvitsemasi kalastusluvat nettikaupasta
* Kalastus Kuusaankoskella
Luettelo Suomen albumilistan ykkösistä vuonna 1966

Tämä on **luettelo Suomen albumilistan ykkösistä** vuonna 1966, jota julkaistiin Suomen musiikkikauppiasliitto ry:n valtuuttamana nimellä Mitä Suomi soittaa Iskelmä-lehdessä. Tammikuun 1966 lista on ensimmäinen Suomessa julkaistu albumilista. Lista ilmestyi kuukausittain.

## Katso myös

## Lähteet
*Suomi soi 4: Suuri suomalainen listakirja (Tammi, 2005; toim. Jake Nyman)
Auli Marttinen

**Auli Kyllikki Marttinen** (ent. **Palmer**, s. 5. elokuuta 1961 Heinävesi) on suomalainen pikajuoksija. Hän edusti Heinäveden Hyrskettä, Lahden Ahkeraa, Viipurin Urheilijoita ja Helsingin Kisa-Veikkoja ja häntä valmensivat Jukka Härkönen, Timo Hietanen ja Ville Parikka.

Marttinen voitti Kuopiossa 1987 sekä 100 että 200 metrin Suomen mestaruuden. Hämeenlinnassa 1988 hän sai pronssia 100 metrillä. Sisäratojen SM-kisoissa hän saavutti 200 metrillä pronssia Oulussa 1988 ja Kuopiossa 1993. Viestijuoksun SM-kisoissa hän saavutti 4×100 metrin viestissä hopeaa 1988 Lahden Ahkeran joukkueessa ja 4×400 metrin viestissä kultaa vuosina 1989, 1990 (ViipU), 1993, 1994, 1995 (LahdA) ja hopeaa 1991 (ViipU) sekä pronssia 1988 ja 1992 (LahdA).

Marttinen hyppäsi huhtikuussa 2012 veteraanien halli-MM-kilpailuissa yli 50-vuotiaiden naisten korkeushypyn maailmanennätykseksi 156.

## Henkilökohtaiset ennätykset

;Ulkoradat

;Sisäradat

*Lähde: Tilastopaja*

## Lähteet
Pako (4. tuotantokausi)

**Paon neljäs tuotantokausi** alkoi Fox-kanavalla Yhdysvalloissa 1. syyskuuta 2008. Se sisältää 24 jaksoa (22 televisiosta nähtyä jaksoa ja 2 vain DVD:llä julkaistua erikoisjaksoa). Kyseiset erikoisjaksot nähtiin myös Isossa-Britanniassa. Erkoisjaksot DVD:llä on yhdistetty yhdeksi kokonaiseksi elokuvaksi.

Neljännen kauden juoni perustuu miljoonien arvoisen Scylla-laitteen tavoittelemiseen, sillä tämä on päähenkilöiden ainoa keino vapauteen. 

Suomessa MTV3 aloitti 4. tuotantokauden esittämisen marraskuussa 2009. Kauden ja samalla koko sarjan päätösjakso nähtiin 20. huhtikuuta 2010 MTV3-kanavalla.

## Henkilöt ja näyttelijät

## Jaksot
Luettelo Suomen albumilistan ykkösistä vuonna 1967

Tämä on **luettelo Suomen albumilistan ykkösistä** vuonna 1967, jota julkaistiin Suomen musiikkikauppiasliitto ry:n valtuuttamana nimellä Mitä Suomi soittaa Iskelmä-lehdessä aina lokakuuhun 1967 asti. Lista ilmestyi kuukausittain. Marraskuusta 1967 eteenpäin Mitä Suomi soittaa siirtyi Suosikin koostettavaksi.

## Katso myös

## Lähteet
*Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990)
*Suomi soi 4: Suuri suomalainen listakirja (Tammi, 2005; toim. Jake Nyman)
Alois Senefelder

**Johann Alois Senefelder** (6. marraskuuta 1771 – 26. helmikuuta 1834) oli saksalainen näyttelijä ja näytelmäkirjailija, joka keksi litografian.

## Aiheesta muualla
Grigori Margulis

**Grigori Aleksandrovitš Margulis** (, s. 24. helmikuuta 1946) on venäläinen matemaatikko. Hänet palkittiin Fieldsin mitalilla vuonna 1978 ja  matematiikan Wolfin palkinnolla  vuonna 2005.

Margulis sai Fieldsin mitalin  Lien ryhmien teoriaan liittyvistä tutkimuksistaan vuoden 1978 kansainvälisessä matematiikan kongressissa Helsingissä, mutta Neuvostoliiton hallitus ei päästänyt häntä vastaanottamaan sitä. Vuonna 1990 Margulis muutti Yhdysvaltoihin.

## Lähteet

## Aiheesta muualla
Maya Rudolph

**Maya Khabira Rudolph** (s. 27. heinäkuuta 1972 Gainesville, Florida) on yhdysvaltalainen näyttelijä ja koomikko. Hän tuli tunnetuksi *[[Saturday Night Live]]* -televisio-ohjelmasta, jossa näytteli vakituisesti vuosina 2000–2007. Vuonna 2012 hän palasi ohjelmaan vierailevana juontajana yhden jakson ajaksi ja sai Emmy-ehdokkuuden. Rudolph on näytellyt myös muun muassa televisiosarjoissa *[[Chicagon lääkärit]]*, *[[Enkelten kaupunki (televisiosarja)|Enkelten kaupunki]]* ja *[[Up All Night (televisiosarja)|Up All Night]]* sekä elokuvissa *[[Robert Altmanin huonot vitsit]]*, *[[Kohti uutta]]* ja *[[Morsiusneidot]]*.

## Varhainen elämä
Rudolphin äiti oli rhythm and blues -laulaja Minnie Riperton ja isä levytuottaja Richard Rudolph. Maya oli perheen lapsista nuorin. Hänen äitinsä oli afroamerikkalainen, isä on aškenasijuutalainen. Hänen isoisänsä Sidney Rudolph oli hyväntekijä joka kerran omisti Miami-Dade Countyn kaikki Wendy’s ja Rudy’s -ravintolat. Rudolphin isoisoisä taas oli erään konservatiivisen juutalaisen synagogan perustajajäsen ja syntyisin Liettuasta.

Rudolphin perhe muutti Los Angelesiin Mayan ja hänen veljensä Marcin ollessa pieniä. Minnie Riperton kuoli heinäkuussa 1979 rintasyöpään vain 31-vuotiaana. Laulaja-lauluntekijä Teena Marie oli Maya Rudolphin kummitäti. Rudolph valmistui Santa Monican Crossroads Schoolista vuonna 1990. Siellä hän ystävystyi opiskelijatoverinsa näyttelijä Gwyneth Paltrow’n kanssa. Rudolph jatkoi opintojaan kalifornialaisessa yliopistossa ja suoritti Bachelor of Arts -tutkinnon vuonna 1995.

## Yksityiselämä

Maya Rudolph elää avoliitossa ohjaaja Paul Thomas Andersonin kanssa. Pariskunnalla on neljä lasta.

## Filmografia

## Palkinnot ja ehdokkuudet

* Satellite Award (2005, 2011, 2012)
* Gotham Award (2006)
* Image Award (2007, 2012)
* CFCA Award (2009)
* WAFCA Award (2009)
* Black Reel Award (2010, 2012)
* Primetime Emmy (2012)
* Screen Actors Guild (2012)

## Lähteet

## Aiheesta muualla

*
Punarintakiuru

**Punarintakiuru** (*Calendulauda poecilosterna*), myös *Mirafra poecilosterna*, on itäafrikkalainen varpuslintu. Sen elinympäristö ulottuu Sudanin kaakkoisosista ja Etiopian eteläosista Etelä-Somaliaan, Koillis-Ugandaan, Keniaan ja Koillis-Tansaniaan. Anton Reichenow kuvaili lajin holotyypin Kenian Kibaradjasta 1879.

## Lähteet
MotoGee

**MotoGee** on Zamperlan valmistama Suomen ensimmäinen hydraulisesti laukaistava vuoristorata Särkänniemessä Tampereella. Laite oli Särkänniemen vuoden 2010 uutuuslaite, ja se maksoi 2,5 miljoonaa euroa. MotoGeen vaunut muistuttavat moottoripyöriä. Laitteen huippunopeus on 60 kilometriä tunnissa, ja radan pituus on 364 metriä. MotoGeen pituusraja on 120 senttimetriä. Laitteen tieltä purettiin vuonna 1987 hankittu Korkkiruuvi-vuoristorata.

## Katso myös
* Särkänniemen vuoristoradat

## Lähteet

## Aiheesta muualla

*MotoGee Särkänniemen verkkosivuilla
Punasiipikiuru

**Punasiipikiuru** (*Mirafra hypermetra*) on itäafrikkalainen varpuslintu. Sen elinympäristö käsittää Etiopian, eteläisen Somalian, Koillis-Ugandan, Kenian ja Koillis-Tansanian. Anton Reichenow kuvaili lajin holotyypin Kenian Kibaradjasta, Benguelasta 1879.

## Lähteet
Hinrich Johannes Rink

**Hinrich Johannes Rink** (26. elokuuta 1819 Kööpenhamina – 15. joulukuuta 1893 Kristiania) oli tanskalainen geologi ja Grönlannin tutkija. Rink opiskeli 1840-luvulla muun muassa fysiikkaa ja kemiaa, mutta päätyi Grönlantiin tutkimaan maan perinteitä ja jäätiköitä. Rink teki vuosina 1848–1851 retken Grönlantiin ja teki sen aikana havaintoja muun muassa jään reunan muuttumisesta. Rink päätteli laajan sisämaan jäätikköalueen syöttävän viittä mereen laskevaa jäävirtaa. Näin ollen hän oli yksi nykyisen jäätikkötieteen edelläkävijoitä.

Rink osallistui 1845–1847 mineralogina *[[Galathea (tutkimusalus)|Galathea]]*-korvetin purjehdukseen maapallon ympäri. Hän matkusteli 1848–1851 Pohjois-Grönlannissa, jossa hän teki käänteentekeviä tutkimuksia Grönlannin sisämaanjäästä. Hän toimi sitten ansiokkaasti 1853–1868 valtion virkamiehenä Grönlannissa ja oli 1871–1882 kuninkaallisen grönlantilaisen kaupan johtajana Kööpenhaminassa.

Vertailevan kieli- ja satututkimuksen perusteella Rink esitti teorian, että eskimot olisivat alkuaan asuneet Alaskassa, josta he sitten olisivat levinneet Grönlantiin asti. Rinkin pääteoksia ovat *Om isens udbredning og bevægelse over Nordgrønland’s fastland* (1853), *Grønland, geografisk og statistisk beskrevet* (1852–1857), *Eskimoiske eventyr og sagn* (1866, lisäys 1871).

## Lähteet
Pärinäkiuru

**Pärinäkiuru** (*Mirafra rufocinnamomea*) on afrikkalainen varpuslintu. Sen laaja elinympäristö käsittää lähes koko Saharan eteläpuolisen Afrikan, ja siitä tunnetaan 15 alalajia. Tommaso Salvadori kuvaili lajin holotyypin Pohjois-Etiopiasta 1865.

## Lähteet
François Clerc

**François Clerc** (s. 18. huhtikuuta 1983 Bourg-en-Bresse, Ranska) on ranskalainen jalkapalloilija. Hän edustaa tällä hetkellä Ranskan pääsarjassa pelaavaa A.S. Saint-Étienneä ja on pelipaikaltaan oikea laitapuolustaja.

## Ura
Clerc on Lyonin kasvatti. Hän pelasi kauden 2004–2005 lainalla Toulousessa. Seuraavaksi kaudeksi hän palasi takaisin kasvattajaseuraansa ja murtautui edustusjoukkueen kokoonpanoon. Ensimmäisen maalinsa joukkueessa hän teki 2. joulukuuta 2007 ottelussa Strasbourgia vastaan. Myöhemmin urallaan hän on käynyt taistelua pelipaikastaan muun muassa Anthony Réveillèren kanssa.

### Maajoukkue
Clerc teki ensiesiintymisensä Ranskan maajoukkueessa 11. lokakuuta 2006 pelatussa ottelussa Färsaaria vastaan. Hän oli mukana Ranskan kokoonpanossa vuoden 2008 EM-kilpailuissa.

## Lähteet
* Esittely Olympique Lyonnaisin kotisivustolla
* Profiili ESPN:n Soccernetissä 
* Profiili national-football-teams.comissa
Alan Dale

**Alan Hugh Dale** (s. 6. toukokuuta 1947 Dunedin Uusi-Seelanti) on uusiseelantilainen näyttelijä, joka tunnetaan muun muassa roolistaan Charles Widmorena televisiosarjassa *[[Lost]]* ja Caleb Nicholin roolista televisiosarjassa *[[O.C.]]* Hänen ensimmäisiä kansainvälisiä televisioroolejaan oli vuonna 1985 alkanut kahdeksanvuotinen rooli Jim Robinsonina australialaisessa saippuasarjassa *[[Neighbours]]*. Dale on esittänyt vuodesta 2017 Dynastiassa Joseph Andersia.  

Televisioroolien lisäksi Dale on myös esiintynyt muun muassa elokuvissa *[[Star Trek: Nemesis]]* (2002), *[[Indiana Jones ja kristallikallon valtakunta]]* (2008) ja *[[The Girl with the Dragon Tattoo]]* (2011).

Dale oli naimisissa Claire Dalen kanssa vuosina 1968–1979. Nykyään hän on naimisissa entisen Miss Australian Tracey Pearsonin kanssa ja heillä on neljä lasta.

## Lähteet

## Aiheesta muualla
*
John Terry (näyttelijä)

**John Terry** (s. 25. tammikuuta 1950 Vero Beach, Florida, Yhdysvallat) on yhdysvaltalainen näyttelijä. Hän on näytellyt Christian Shephardin roolia televisiosarjassa *[[Lost]]*. Hän on näytellyt myös elokuvissa *[[Full Metal Jacket]]* ja *Nine Dead* ja Felix Leiteriä elokuvassa *[[007 vaaran vyöhykkeellä]]*.

## Filmografia
* *[[Nine Dead]]* (2009)
* *[[Surfer, Dude]]* (2008)
* *[[Zodiac (elokuva)|Zodiac]]* (2007)
* *[[Steal Me]]* (2005)
* *[[Futisjunnut vauhdissa]]*, (*The Big Green*, 1995)
* *[[Reflections on a Crime]]*, (*Reflections in the Dark*, 1994)
* *[[Lumikenttien sankari]]* (*Iron Will*, 1994)
* *[[Suljettujen ovien takana (vuoden 1993 elokuva)|Suljettujen ovien takana]]* (*A Dangerous Woman*, 1993)
* *[[Hiiriä ja ihmisiä (vuoden 1992 elokuva)|Hiiriä ja ihmisiä]]* (*Of Mice and Men*, 1992)
* *[[Resurrected]]* (*The Resurrected*, 1991)
* *[[Maan sydämessä]]* (*In Country*, 1989)
* *[[Full Metal Jacket]]* (1987)
* *[[007 vaaran vyöhykkeellä]]* (*The Living Daylights*, 1987)
* *[[Villihanhet 2]]* (*Wild Geese II*, 1985)
* *[[Spring Break]]* (1983)
* *[[Hawk the Slayer]]* (*Hawk The Slayer*, 1981)
* *[[There Goes the Bride]]* (1980)
Lähde: 

## Lähteet

## Aiheesta muualla
*
Havaijin maanjäristys 1868

**Havaijin maanjäristys 1868** oli 77 ihmisen kuolemaan 2. huhtikuuta 1868 johtanut maanjäristys, joka on voimakkain tunnettu Havaijin historiassa. Jälkijäristysten sarja on jatkunut 140 vuoden ajan tähän päivään asti.

Järistystä seurasi maanvyöry ja tsunami.

## Lähteet
Nainen Berliinissä

**Nainen Berliinissä** (alkuteos: *Eine Frau in Berlin*) on Marta Hillersin (1911–2001) omaelämäkerrallinen teos, joka kuvaa anonyymisti hänen kohtaloaan 20. huhtikuuta – 22. kesäkuuta 1945 Berliinissä ja hänen joutumistaan puna-armeijan väkivallan uhriksi. Teos on ilmestynyt kahtena suomennoksena: Mirja Rutasen (Gummerus 1960) ja Ilona Nykyrin (Ajatus, 2006). Suomenkielisissä laitoksissa on Kurt Marekin (C. W. Ceram) saatesanat. Se oli ilmestyessään uudestaan saksaksi vuonna 2003 menestyneimpiä saksalaisia kirjoja. Teos ilmestyi jo 1954 Yhdysvalloissa C. W. Ceramin käännöksenä, vuonna 1955 se ilmestyi hollanniksi ja saksaksi vasta 1959. Kirja ilmestyi uudestaan 2003 Hans Magnus Enzensbergerin julkaisemassa Eichborn-Verlagin Anderen Bibliothekissä.

Eräiden samoihin aikoihin ilmestyneiden teosten osoittautuminen väärennöksiksi heräsi epäilyksiä myös tämän teoksen aitoudesta. Kirjasta käydyn keskustelun aikana selvisi kirjoittajan henkilöys, ja alkuperäisten päiväkirjamuistiinpanojen avulla voitiin tekstin aitous osittain vahvistaa. Myöhempien selvitysten perusteella kuitenkin vain noin kolmannes päiväkirjamerkinnöistä on alkuperäisiä ja loput Hillersin 1950-luvulla jälkikäteen kirjoittamia. Päiväkirjoja tutkineen Institut für Zeitgeschichte -tutkimuslaitoksen mukaan väärennökset koskevat erityisesti Hillersin omaa suhdetta kansallissosialismiin sekä monia kirjan äärimmäisimmistä yksityiskohdista.

Päiväkirjan kirjoittajan nimen paljastaminen Saksassa 2003 sai sen uuden laitoksen julkaisseen Hans Magnus Enzensbergerin tuomion. Kirjan alkuperäinen kirjoittaja pysyi salassa Marekin eläessä, mutta teoksen ilmestyessä Saksassa 2003 tunnettu saksalainen kustannustoimittaja Jens Biskya paljasti nimen, Marta Hillers, joka oli saksalainen toimittaja. Nimen paljastaminen herätti Saksassa kohun. Saksankielisen laitoksen julkaissut Enzensberger syytti paljastajaa ”häpeämättömäksi”.

Max Färberböck on ohjannut aiheesta elokuvan *[[Anonyma – Eine Frau in Berlin (elokuva)|Anonyma – Eine Frau in Berlin]]*, jossa pääosaa näyttelee Nina Hoss. Elokuva tuli Saksassa ensi-iltaan lokakuussa 2008. Suomessa se on julkaistu DVD:nä nimellä *Nainen Berliinissä*.

## Teos
* Anonyma: *Eine Frau in Berlin. Tagebuchaufzeichnungen vom 20. April bis 22. Juni 1945*. Eichborn Verlag, Frankfurt am Main 2003 (= Die Andere Bibliothek, Nr. 221). .

## Lähteet

## Aiheesta muualla
*Pentti Stranius, Kun Berliinistä tuli puna-armeijan bordelli, Agricolan kirja-arvostelut
* Pressestimmen zur Neuveröffentlichung beim ''Perlentaucher''
* Rezension von Constanze Jaiser auf ''H-Soz-u-Kult'' (5. Dezember 2003)
*
Eveshamin taistelu

**Eveshamin taistelu** oli niin sanotun toisen paronien sodan taistelu, joka käytiin 4. elokuuta 1265 lähellä Eveshamin kaupunkia, Worcestershiressa. Taistelussa olivat vastakkain Englannin prinssi Edvardin johtamat kuninkaalliset joukot sekä Simon de Montfortin johtamat paronilliset joukot.

Taistelu päättyi prinssi Edvardin joukkojen voittoon selvästi vähälukuisemmasta vihollisesta. Simon de Montfort ja hänen poikansa Henry kuolivat taistelussa.
ICAHD

**Israeli Committee Against House Demolitions** eli **ICAHD** on kansainvälinen voittoa tavoittelematon ja puoluepoliittisesti sitoutumaton ihmis­oikeus­järjestö, joka työskentelee kansainvälisen oikeuden mukaisen rauhan saavuttamiseksi Israelin/Palestiinan -alueelle.

ICAHD:in perusti alun perin kahdeksan rauhanaktivistia, joiden joukossa oli Jeff Halper, entinen Nobelin rauhan­palkinnon ehdokas ja antropologian professori, joka toimii nykyään ICAHD:in johtajana. Muita perustajia olivat Amos Gvirtz, Rabbi Arik Ascherman, Meir Margalit, Yoav Hess ja Yael Cohen. ICAHD:in päätoimisto sijaitsee Jerusalemissa, muut toimistot Yhdysvalloissa, Norjassa ja Isossa-Britanniassa.

Järjestöä Suomessa edustaa ICAHD Finland.

## ICAHD Finland
ICAHD Finland jakaa tietoa Suomen kytköksistä Israelin ja Palestiinan alueelle, kampanjoi kansainvälistä oikeutta vahvistavan politiikan puolesta ja tiedottaa konfliktin historiasta ja nykytilanteesta. Vuonna 2010 ICAHD Finland kampanjoi muun muassa Suomen ja Israelin käymän asekaupan jäädyttämiseksi.
Poliittisen kampanjoinnin ohella ICAHD Finlandin jäsenistö julkaisee itse tuottamaansa materiaalia, kuten artikkeleita, haastatteluja, tutkielmia ja kommentaareja, ja kääntää muilla kielillä kirjoitettuja aineistoja suomeksi.
Marraskuussa 2009 ICAHD Finland toi yhdessä Lens Politican kanssa yhdysvaltalaisen historioitsijan Norman Finkelsteinin luennoimaan Helsingin yliopistolle ja vieraaksi Finkelsteinista kertovan elokuvan *American Radical* ensi-iltaan.

## Aiheesta muualla
*ICAHD Finland
*Israeli Committee Against House Demolitions
*ICAHD UK
*ICAHD-USA
*Youtube: Jeff Halper The United States, Israel and the American Jewish Community (video, 2007)